jkorsvik/nowiki_second_scrape_merged huggingface dataset:
Dibolia

Dibolia er en slekt av biller som tilhører familiegruppen bladbiller (Chrysomelidae).


== Utseende ==
Små, ovale, mørke jordlopper, gjerne med metallglans.


== Levevis ==
Både larvene og de voksne (imago) billene lever av å spise blad på næringsplanten, som gjerne er i maskeblomstfamilien eller leppeblomstfamilien. Larvene minerer inne i bladene.


== Utbredelse ==
Slekten har en hovedsakelig holarktisk utbredelse.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien jordlopper, Alticinae Newman, 1834
stammen Alticini
understammen Diabolina
Slekten Dibolia Latreille, 1829
Underslekten Dibolia (i snever forstand)
Dibolia alpestris Mohr, 1981
Dibolia chevrolati Allard, 1861
Dibolia cryptocephala Koch, 1803
Dibolia cynoglossi Koch, 1803
Dibolia depressiuscula Letzner, 1847
Dibolia dogueti Mohr, 1981
Dibolia foersteri Bach, 1859
Dibolia magnifica Har. Lindberg, 1950
Dibolia maura Allard, 1860
Dibolia obtusa Wollaston, 1864
Dibolia occultans Koch, 1803
Dibolia orientalis Weise, 1893
Dibolia oudai Cizek, 2007
Dibolia pelleti Allard, 1860
Dibolia peyerimhoffi Doguet, 1975
Dibolia phoenicia Allard, 1866
Dibolia rufofemorata Reitter, 1896
Dibolia rugulosa Redtenbacher, 1849
Dibolia russica Weise, 1893
Dibolia timida Illiger, 1807
Dibolia tyrrhenica Mohr, 1981
Dibolia veyreti Doguet, 1975
Underslekten Eudibolia Iablokoff-Khnzorian, 1968
Dibolia carpathica Weise, 1893
Dibolia femoralis Redtenbacher, 1849
Dibolia schillingii Letzner, 1847
Dibolia borealis Chevrolat in Guérin-Méneville, 1834
Dibolia californica Parry, 1974
Dibolia catherinia Mignot, 1971
Dibolia championi Jacoby, 1885
Dibolia chelones Parry, 1974
Dibolia iranica Mohr, 1981
Dibolia kansana Parry, 1974
Dibolia kralii Mohr, 1981
Dibolia libonoti Horn, 1889
Dibolia melampyri Parry, 1974
Dibolia obscura Parry, 1974
Dibolia ovata J. L. LeConte, 1859
Dibolia penstemonis Parry, 1974
Dibolia reyheria Mignot, 1971
Dibolia sinuata Horn, 1889
Dibolia tibialis (Wang, 1992)
Dibolia turkmenica Yablokov-Khnzoryan, 1978
Dibolia weisei Mohr, 1981
Dibolia zaitzevi Medvedev, 1980


== Eksterne lenker ==
bugguide.net - bildedatabase over nordamerikanske insekter. Besøkt 13.4. 2020
(en) Dibolia i Encyclopedia of Life 
(en) Dibolia i Global Biodiversity Information Facility 
(no) Dibolia hos Artsdatabanken 
(sv) Dibolia hos Dyntaxa 
(en) Dibolia hos ITIS 
(en) Dibolia hos NCBI 
(en) Kategori:Dibolia – bilder, video eller lyd på Wikimedia Commons 
Dibolia – detaljert informasjon på Wikispecies
Unixtid

Unixtid (engelsk: Unix time, også kalt POSIX time eller Epoch time) er et system for å representere tid definert som antall sekunder som har forløpt siden midnatt 1. januar 1970 i den gregorianske kalenderen og koordinert universaltid (UTC). Hvordan unixtid håndterer skuddsekunder er ikke spesifisert, og håndteres derfor ulikt i forskjellige implementasjoner. Unixtid brukes i unixlignende operativsystemer, samt flere andre datasystemer og filformater.
Unixtiden kan vises i et unixsystem ved å skrive date +%s i terminalen.


== Trivia ==
Den 13. februar 2009 klokken 23:31:30 (UTC-tid) var unixtiden eksakt '1234567890' i det desimale tallsystemet. Dette ble derfor kalt 1234567890-dagen, og det ble derfor arrangert fester i mange tekniske subkulturer rundtom i hele verden.


== År 2038-problemet ==


=== 32 bit ===
Den 19. januar 2038 kommer unixtiden til å bli 214748364710 eller 231-1. Dette kommer å forårsake problem for datasystemer hvor tiden håndteres med 32 bits heltall, ettersom dette er det største heletallet som kan uttrykkes på denne måten. De fleste systemer vil antageligvis runde telleren slik at det neste tallet vil være det minste (mest negative) tallet, altså -231 hvilket vil representere et tidspunkt i år 1901. Deretter kan et dumt dataprogram anta at tidligere hendelser ligger faktisk i fremtiden. Konsekvensene er vanskelige å forutsi. År 2038-problemet kan minne om problemene som man forventet i år 2000 (år 2000-problemet).


=== 64 bit ===
I en del nyere operativsystemer har variabeltypen time_t brukes for unixtid blitt utvidet til 64 bits, hvilket er tilstrekkelig for å regne tid cirka 584 milliarder år i fremtiden, og dette ansees i dag som tilstrekkelig for de fleste formål. I negativ retning kan man med 64 bit unixtid representere tidspunkt som er over 20 ganger eldre enn universet. Imidlertid gjør 64 bit unixtid at de fleste 32 bits prosessorer vil kjøre tregere.


== Se også ==
24-timersklokke
12-timersklokke
10-timersklokke (desimaltid)
Desimaltegn
Metrisk tid
Desimalkalender


== Referanser ==
Hans Moleman

Hans Moleman er en fiktiv muldvarplignende karakter fra "The Simpsons". Han debuterte i episode 38, sesong 3, "Scary movie". Flere har lagt stemmer til figuren, deriblant Dan Castellaneta.I episode 13 av sesong 26, "Walking Big & Tall", blir det avslørt at Moleman var den tidligere ordføreren for Springfield. Men han ble forvist av alle de andre innbyggerne fra Springfield på en hest, etter at Moe Szyslak oppdager at en sang Moleman visstnok skal ha funnet på - som Springfields by-sang tretti år tidligere - egentlig var en kopi av en sang som tilhørte en annen by. Men denne sangen ble allerede brukt som by-sang av en rekke andre byer over hele USA. Moleman er også vert for et radio-program med tittelen "Moleman in the Morning" som går på Springfield sin radio-stasjon KJAZZ. I likhet med mange av de andre tilbakevendende karakterene i TV-serien har Hans Moleman hatt et bredt spekter av forskjellige jobber i løpet av TV-serien.
Hans Molemans opptredener kommer vanligvis i form at han blir drept i forskjellige ulykker. Men på uforklarlig vis kommer han hele tiden tilbake uskadd i de påfølgende episodene. Han har blant annet blitt henrettet via den elektriske stolen, kastet ut av et vindu, spist opp av alligatorer, drept av Grim Reapers berøring, druknet etter å ha kjørt lastebilen sin over en ødelagt bro, og bilen hans eksplodere etter å ha kjørt inn i et tre. I tillegg har han blitt knust av forskjellige gjenstander, ved ulike anledninger. I The Simpsons Movie kjører Homer Simpsons bil over ham. Moleman har også lidd forskjellige ikke-dødelige ulykker - for eksempel å bli truffet i lysken av en fotball, eller krasjet bilen hans inn i restauranten Planet Hype.


== Referanser ==
Transduser

En transduser eller transducer er en komponent som omvandler en form av energi til en annen. Eksempel på typer energi er elektrisk, mekanisk, elektromagnetisk (f.eks. lys), kjemisk, akustisk og termisk energi. Begrepet transduser innebærer vanligvis bruk av en sensor eller detektor, men enhver anordning som omvandler energi kan betraktes som en transduser. Således kan en sensor beskrives som den fullstendige sammanstillingen som kreves for å detektere og kommunisere en viss hendelse, mens en transduser bare er den delen som detekterer inkommet energi og avgir informasjon som siden kan utnyttes av den fullstendige sensoren.


== Typer ==


=== Elektromekanisk ===
Ultralydgenerator


=== Elektromagnetisk ===
Hall-effekt-sensor


=== Elektrokjemisk ===
pH-meter


== Referanser ==
Android Automotive

Android Automotive er en versjon av operativsystemet Android tilpasset personbiler. Det ble lansert i mars 2017 og er utviklet av Google og Intel sammen med bilfabrikanter som Volvo og Audi. I tillegg til tjenester som telefoni, navigasjon og musikk, gjør operativsystemet det mulig å styre integrerte funksjoner som bilens klimaanlegg.
I motsetning til Android Auto er Android Automotive integrert i bilens systemer og er ikke avhengig av eksterne enheter.


== Referanser ==


== Eksterne lenker ==
Offisielt nettsted
Leila Benitez-McCollum

Leila Benitez-McCollum (født ca. 1930 i Quezon City på Filippinene, død 8. april 2020 på Manhattan i New York City i USA) var en filippinskfødt amerikansk radio- og fjernsynsjournalist, programvert og nyhetsanker.


== Liv og virke ==


=== Bakgrunn ===
Leila Benitez ble født i Quezon City, del av storbyområdet rundt Manila. Hun tok bachelorgrad i psykologi ved jesuittenes  Georgetown University i Washington D.C.


=== Filippinene ===
Leila Benitez fikk tilnavn som «first lady of Philippine television» idet hun vant seg et betydelig ry på Filippinene fra 1950-årene og frem til 1970-årene. Hun var involvert i en rekke populære og innflytelsesrik radio- og fjernsynsshow. Blant det hun ble mest kjent for var Student Canteen, der hun var en av de to programlederne. Dette var landets første ettermiddags-varietetsprogram, og de løp over femten år.Benitez var også vertine for talkshows, som «Darigold Jamboree» og «The Leila Benitez Celebrity Hour», der hennes gjester også kunne være internasjonale celebriteter som Harry Belafonte, Ann-Margret og Neil Sedaka.


=== USA ===
Benitez var på besøk i USA da president Ferdinand Marcos erklærte nasjonal unntakstilstand  i 1972. Hennes fjernsynsshow ble kansellert, og  Benitez fant det tilrådelig å forbli i USA fremfor å vende tilbake til hjemlandet som ble styrt av Marcos. Hun begynte etter kort tid i Voice of America som ankerkvinne for deres sendinger rettet mot Asia-Stillehavsområdet.I 2003 besøkte Benitez-McCollum Filippinene en siste gang, og ble da hedret av sin tidligere arbeidsgiver, fjersynsselskapet ABS-CBN, under selskapets 50-årsjubileum.Benitez-McCollum, som bodde i New York City, ble smittet med covid-19 på et rehabiliteringssenter. Hun ble bragt til sykehus og ble der testet positiv for koronavirus. Leila Benitez-McCollum døde med covid-19 på Mount Sinai Hospital på Manhattan den 8. april 2020 i en alder av 89 år.


== Referanser ==
Springfrø

Springfrø (Impatiens noli-tangere) er en ettårig urt i springfrøfamilien.
Den er glatt og blir 20–180 cm høy.  Stengelen er saftig, inntil 2 cm i diameter og oppsvulmet i leddknutene. Røttene går 10–15 cm dypt. Bladene er 1,5–10 cm lange, opptil 1,5 cm brede og har 5–8 par sidenerver. De sitter spredt og har 7–16 tenner på hver side. 
Blomstene sitter 3–6 sammen i klaser i bladhjørnene. De er gule med brune prikker, 2–3,5 cm store og har 3 begerblad og 5 kronblad. Det nederste begerbladet er stort med samme farge som kronbladene og ender i en nektarproduserende spore som er 6–12 mm lang og bøyd 90° ned. De to andre begerbladene er små og grønne. Det øverste kronbladet er fritt, mens de 4 andre er vokst sammen til 2 par.
Det er 5 pollenbærere som er sammenvokst i toppen. Fruktknuten har 5 kammer med fra 2 til mange frøemner. Blomstringstida er fra juli til september. Frukten er en hengende kapsel som er linjeformet og 1,5 cm lang. Kapselen åpner seg eksplosivt og slynger ut frøene. Både det norske og vitenskapelige navnet viser til frøspredningen. Impatiens betyr «utålmodig» og noli-tangere «ikke rør».
Vekstformen varierer mye fra ugreinete planter lavere enn 15 cm med 1–10 kleistogame blomster til rikt forgreinete planter høyere enn 150 cm med mer enn 100 chasmogame blomster. Kleistogame blomster åpner seg ikke og er selvpollinerende i motsetning til vanlige, chasmogame blomster. Variasjonen kan skyldes forskjeller i skygge, fuktighet og næringsinnhold i jorda.
Springfrø vokser ofte i store bestander på fuktige, skyggefulle steder. Den er utbredt i det meste av Europa, men mangler ved Middelhavet og lengst vest. Arten finnes østover gjennom hele Sibir til Japan, Kina og Korea. Den finnes også noen få steder i vestlige Nord-Amerika.
I Norge vokser springfrø ganske spredt nordover til Nordland, men den mangler helt sør for ei linje mellom Kragerø og Haugesund. I 2011 ble springfrø funnet i Oldervik i Tromsø.


== Litteratur ==
B. Mossberg og L. Stenberg (2016). Gyldendals store nordiske flora. Gyldendal. s. 384. ISBN 978-82-05-42485-2. 
P.E. Hatcher (2003). «Impatiens noli-tangere L.». Journal of Ecology. 91 (1): 147–167. ISSN 0022-0477. JSTOR 3599545. 
«Springkorn». Den virtuella floran. Besøkt 13. april 2020. 
«Springfrø Impatiens noli-tangere». Artskart. Artsdatabanken. Besøkt 13. april 2020. 


== Eksterne lenker ==
(en) Springfrø i Encyclopedia of Life 
(en) Springfrø i Global Biodiversity Information Facility 
(no) Springfrø hos Artsdatabanken 
(sv) Springfrø hos Dyntaxa 
(en) Springfrø hos ITIS 
(en) Springfrø hos NCBI 
(en) Springfrø hos The International Plant Names Index 
(en) Springfrø hos Tropicos 
(en) Kategori:Impatiens noli-tangere – bilder, video eller lyd på Wikimedia Commons 
(en) Impatiens noli-tangere – galleri av bilder, video eller lyd på Wikimedia Commons 
Impatiens noli-tangere – detaljert informasjon på Wikispecies
Markus Bilstad Pedersen

Markus Bilstad Pedersen (født 25. mars 1994 i Oslo) er en norsk ishockeyspiller.
Han spiller i GET-ligaen for Manglerud Star. Pedersen har også spilt for moderklubben Vålerenga Hockey.


== Referanser ==


== Eksterne lenker ==
(en) Markus Bilstad Pedersen – Eliteprospects.com
Jacob Berglund

Jacob Berglund (født 17. november 1991) er en svensk profesjonell ishockeyspiller som per 2020 spiller for HC Neftekhimik Nizhnekamsk av Kontinental Hockey League (KHL).
Hans moderklubb er Malmö Redhawks. Med dem spilte han også som junior og sin første sesong som senior i Hockeyallsvenskan 2008/2009. Da spilte Berglund et par sesonger med lag i WHL for å returnere til Hockeyallsvenskan og IF Troja-Ljungby til årstidene 2011/2012, 2012/2013 og 2013/2014. Berglund spilte deretter i flere forskjellige land som Storhamar Hockey, Norge, Tyskland og Sveits før han ble kontrakt av Dinamo Riga i KHL for sesongen 2019/2020.


== Referanser ==


== Eksterne lenker ==
(en) Jacob Berglund – Eurohockey.com 
(en) Jacob Berglund – Hockeydb.com 
(en) Jacob Berglund – Eliteprospects.com
Mongolspringfrø

Mongolspringfrø (Impatiens parviflora) er en ettårig urt i springfrøfamilien.
Den blir 30–60 cm høy. Bladene sitter motsatt nederst på stengelen og spredt lenger opp. De er tilspisset eggformede med sagtannet rand. Blomstene sitter 4–10 sammen i klaser i bladhjørnene, og klasen er lengre enn støttebladet. De er blekgule, ofte med røde flekker i svelget, 10–15 mm store og har en rett, 4–12 mm lang spore. Blomstringstida er juli–september. Pollineringen gjøres for det meste av små blomsterfluer. Frukten er en opprett kapsel som åpner seg eksplosivt ved berøring.Mongolspringfrø vokser naturlig i fjellkjedene Altaj og Tian Shan som ligger i Sør-Sibir, Xinjiang, Mongolia, Kirgisistan og Kasakhstan. Den ble tidligere dyrket i hager, men har vist seg å være en sterkt invaderende art som har spredt seg til mange europeiske land. I Norge er den vanligst ved Oslofjorden og rundt Bergen, men spredte funn er gjort nordover til Kristiansund og Verdal.Planten trives best på skyggefulle, fuktige steder, men kan også finnes på mer åpne steder som tømmerlagringsplasser, avfallsplasser og fyllinger. I Fremmedartslista 2018 er den vurdert til svært høy risiko på grunn av stort invasjonspotensial og middels økologisk effekt.


== Referanser ==


== Eksterne lenker ==

(en) Mongolspringfrø i Encyclopedia of Life 
(en) Mongolspringfrø i Global Biodiversity Information Facility 
(no) Mongolspringfrø hos Artsdatabanken 
(sv) Mongolspringfrø hos Dyntaxa 
(en) Mongolspringfrø hos ITIS 
(en) Mongolspringfrø hos NCBI 
(en) Mongolspringfrø hos The International Plant Names Index 
(en) Mongolspringfrø hos Tropicos 
(en) Kategori:Impatiens parviflora – bilder, video eller lyd på Wikimedia Commons 
(en) Impatiens parviflora – galleri av bilder, video eller lyd på Wikimedia Commons 
Impatiens parviflora – detaljert informasjon på Wikispecies
Flittiglise

Flittiglise (Impatiens walleriana) er en flerårig urt i springfrøfamilien.
Den blir 30–70 cm høy med saftige stengler, og grønnfargen har ofte et rødt skjær. Bladene sitter spredt og har kjertler ved basis. Bladene er bredt eggformede, glatte, 4–12 cm lange og 2,5–5,5 cm brede. Blomstene er flate med en lang spore og sitter i bladhjørnene, som regel to sammen. Størrelse og farge varierer mye, og de kan være rosa, purpur, fiolette, oransje, røde eller hvite. Former med fylte blomster finnes også. Frukten er en spoleformet kapsel som er 15–20 mm lang og 4–6 mm bred. 
Flittiglise vokser vilt i Kenya, Tanzania, Malawi og Mosambik. Den er en av de aller mest dyrkede hageplantene i verden og finnes naturalisert i tropiske og subtropiske deler av Asia og Afrika, Nord-, Mellom- og Sør-Amerika, Karibia, Kanariøyene, Madeira, Australia og på mange av stillehavsøyene. Planten danner ofte tette bestander på skyggefulle, fuktige steder som fortrenger naturlig vegetasjon.
I Norge er flittiglise mest kjent som stueplante, men den kan også dyrkes som sommerblomst. Den tåler overhodet ikke frost og må ikke plantes ut for tidlig om våren.


== Galleri ==

		
		
		


== Litteratur ==
T. Kristoffersen (1970). Stueplantene i farger. Aschehoug. s. 204. 
L. Månsson og B.K. Johanson (1996). Sommerblomstene våre. Oversatt av I. Handegård. Gyldendal. s. 97. ISBN 82-05-23237-7. 
«Impatiens walleriana». Flora of China. Besøkt 13. april 2020. 
«Impatiens walleriana (busy lizzy)». Invasive Species Compendium. Besøkt 13. april 2020. 


== Eksterne lenker ==
(en) flittig lise i Encyclopedia of Life 
(en) flittig lise i Global Biodiversity Information Facility 
(no) flittig lise hos Artsdatabanken 
(sv) flittig lise hos Dyntaxa 
(en) flittig lise hos ITIS 
(en) flittig lise hos NCBI 
(en) flittig lise hos The International Plant Names Index 
(en) flittig lise hos Tropicos 
(en) Kategori:Impatiens walleriana – bilder, video eller lyd på Wikimedia Commons 
(en) Impatiens walleriana – galleri av bilder, video eller lyd på Wikimedia Commons 
Impatiens walleriana – detaljert informasjon på Wikispecies
Jan Morten Dahl

Jan Morten «Mortis» Dahl (født 11. desember 1973) er en norsk tidligere ishockeyspiller og trener. Han spilte nesten hele sin karrière for GET-ligaen klubben TIK, og har også spilt 6 kamper for Norges herrelandslag i ishockey. Han spilte over 380 kamper på TIK fram til TIK ble slått konkurs i 2008, da gikk han til Rosenborg Ishockeyklubb og spilte 7 kamper der. Dahl la opp som aktiv i 2009. Han har også været trener for Rosenborg og Nidaros Hockey.


== Referanser ==


== Eksterne lenker ==
(en) Jan Morten Dahl – Eurohockey.com 
(en) Jan Morten Dahl – Eliteprospects.com 
(en) Jan Morten Dahl – Eliteprospects.com (personale)
Pekka Sammallahti

Pekka Lars Kalervo Sammallahti (født 21. mai 1947 i Helsingfors i Finland) er professor emeritus i samiske språk ved Giellagas-instituttet ved Universitetet i Uleåborg. Sammallahti er den mest sentrale nålevende utforskeren av samisk.


== Referanser ==


== Eksterne lenker ==
(en) Pekka Sammallahti – kategori av bilder, video eller lyd på Commons
Nongshim

Nongshim er et sørkoreansk mat- og drikkevareselskap med hovedkontor i Seoul. Selskapet ble opprettet i 1965 under navnet Lotte Food Industrial Company. Navnet ble endret til Nongshim i 1978.Den nåværende logoen ble utgitt i 1991, og tok form av et frø. I 2003 byttet virksomheten til et holdingselskapssystem og ble et datterselskap av Nongshim Holdings.
Nongshim er den største hurtignudel- og snacksprodusenten i Sør-Korea.


== Referanser ==


== Eksterne lenker ==
Offisielt nettsted 
(en) Nongshim – kategori av bilder, video eller lyd på Commons
Parlamentsvalget i Sør-Korea 2020

Parlamentsvalget i Sør-Korea 2020 ble holdt den 15. april 2020. Alle de 300 medlemmene av den sørkoreanske nasjonalforsamlingen var på valg, hvorav 253 ble valgt gjennom flertallsvalg i valgkretsene, og 47 gjennom forholdstallsvalg fra partilister.
På grunn av koronavirusutbruddet valgte svært mange å forhåndsstemme ved valget. Velgerne måtte bruke maske, gjennomgå temperatursjekk, bruke hånddesinfeksjon og plasthansker, og holde en avstand på en meter fra hverandre i stemmelokalene.En valgdagsmåling utført 15. april viste at regjeringspartiet Det demokratiske partiet og et søsterparti lå an til å vinne mer enn flertallet av plassene i parlamentet. Da nesten alle stemmene var talt opp dagen etter, ble det klart at de kom til å vinne 180 plasser, det største flertallet sett i noe valg siden landet fikk demokrati i 1987. Partiet Forent fremtid, som sammen med sitt søsterparti utgjorde hovedopposisjonen, kom til å vinne 103 plasser. Valgdeltagelsen var på over 66 prosent, den høyeste på atten år.


== Referanser ==
Frida Wattenberg

Frida Wattenberg (født 7. april 1924 i Paris, død 3. april 2020 i Paris) var med i den franske motstandsbevegelse og den jødiske motstandsbevegelsen i landet under andre verdenskrig.


== Biografi ==
Wattenberg var datter av jødisk-polske foreldre som hadde emigrert fra Polen til Frankrike. Hun vokste opp i Le Marais i Paris. Hun sluttet seg til bevegelsen Hashomer Hatzair i 1930-årene. Under andre verdenskrig studerte hun ved Lycée Victor Hugo i Paris. Hun laget en rekke plakater for den franske motstandsbevegelsen.I 1941 sluttet Frida Wattenberg seg til Œuvre de secours aux enfants (OSE), og for denne gruppen produserte hun falske dokumenter for jøder som ville flykte til det sørlige Frankrike. Moren hennes ble arrestert i Vel' d'Hiv-razziaen i 1942 og internert i camp de Drancy, men Frida klarte å få hannes frigitt med hjelp av papirer som viste at hun arbeidet i en fabrikk som laget klær til medlemmer av den tyske hær.
I 1943 dro Wattenberg til Grenoble og sluttet seg der til den jødiske motstandbevegelsen. Hun førte grupper fra Annecy i sikkerhet ved å få bragt dem over til Sveits. Hun dro senere til Toulouse og sluttet seg til Armée Juive.
Etter frigjøringen av Paris i 1944 arbeidet hun for Œuvre de protection des enfants juifs (OPEJ), som hadde som oppgave å ta i mot og beskytte barn som hadde mistet foreldre som var blitt deportert. Hun var også aktiv i kampanjen for å få opprettet staten Israel.
Wattenberg døde 3. april 2020, 95 år gammel, av covid-19.


== Dekorasjoner ==
Ordre national du Mérite
Æreslegionen


== Referanser ==
Columbinae

Columbinae er en delgruppe i duefamilien (Columbidae) og er videre inndelt i to tribus med i alt 15 slekter. Gruppen er videre søstergruppen til en klade som består av de to delgruppene Raphinae og Peristerinae.


== Taksonomi ==
Inndelingen av Columbinae i tribus (Columbini og Zenaidini) følger del Hoyo & Collar (2014). I tillegg til slektene som listes opp under inngår også den monotypiske slekten Ectopistes under tribuset Columbini, men siden den legendariske og en gang så tallrike vandredua (E. migratorius) er utdødd tas ikke slekten med i inndelingen.


== Inndeling ==
Inndelingen følger HBW Alive og er i henhold til Baptista, Trail & Horblit (2020). Norske navn på artene følger Norsk navnekomité for fugl og er i henhold til Syvertsen et al. (2008, 2017).

Columbiformes, duefugler
Columbidae, duefamilien, 3 underfamilier, 2 tribus, 49 slekter
Columbinae, 2 tribus og 15 slekter
Columbini, 9 slekter
Columba
Aplopelia
Streptopelia
Spilopelia
Nesoenas
Macropygia
Turacoena
Reinwardtoena
Patagioenas
Zenaidini, 6 slekter
Starnoenas
Geotrygon
Leptotrygon
Leptotila
Zentrygon
Zenaida
Peristerinae, 4 slekter
Raphinae, 30 slekter


== Referanser ==


== Eksterne lenker ==
(en) Columbinae hos Fossilworks 
(en) Columbinae hos ITIS 
Columbinae – detaljert informasjon på Wikispecies
Apterogaleruca

Apterogaleruca er en slekt av biller som tilhører familiegruppen bladbiller (Chrysomelidae). Det er kjent 2 arter.


== Utseende ==
Små, korte og brede, blankt svarte bladbiller, kan ha bronseaktig metallglans. Antennene er tynne og nesten så lange som kroppen, hodet kort og bredt med små fasettøyne. Pronotum er avrundet firkantet, mye bredere enn langt, smalere enn dekkvingene som er noe bredere bakover og avkortet bak slik at de ikke dekker det bakerste bakkroppsleddet.


== Levevis ==
Både larvene og de voksne (imago) er planteetere, ofte på busker og trær.


== Utbredelse ==
Slekten er endemisk for Taiwan 


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien trådbladbiller, Galerucinae Latreille, 1802
stammen Galerucini
slekten Apterogaleruca Chûjô, 1962
Apterogaleruca hirthihumeralis Chujo, 1962
Apterogaleruca uenoi Kimoto, 1969


== Referanser ==


== Eksterne lenker ==
Bilde av Apterogaleruca hirithumeralis
Bilde av Apterogaleruca uenoi
(en) Apterogaleruca i Global Biodiversity Information Facility 
Apterogaleruca – detaljert informasjon på Wikispecies